《程伊川赞》
宋代·陈长方

道如皎日，丝毫不隔。
人自迷之，转南为北。
寥寥千载，{角戢}{角戢}百家。
精罢力惫，言多道遐。
惟吾夫子，神交累圣。
一念全德，千差尽正。
发古关键，推与人同。
学焉得此，作圣之功。
浩乎无倪，体之甚迩。
力扶斯文，仆而复起。
我瞻遗像，非没非存。
传之后裔，愈久弥尊。
有功生民，不下神禹。
非知道者，将谁告语。

作者简介：（1108—1148）宋福州长乐人，字齐之。人称唯室先生。陈侁子。高宗绍兴八年进士。为江阴军学教授，寓吴中，师从王蘋，隐居乡里，闭户研究经史，以教学者。其学主直指以开人心，使学者归于自得。有《步里客谈》、《尚书传》、《春秋传》、《礼记传》、《两汉论》、《唐论》、《唯室集》等。